Diari Oficial de la Generalitat Valenciana


Sumari del DOGV 2571, del 21-08-1995 (1995/835852)

ORDRE de 18 d'abril de 1995, de la Conselleria d'Educació i Ciència, per la qual es modifica l'autorització a determinats centres docents privats per canvi de titularitat.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/18/(4)/dof/vci/html**

### Dades del document

Número de DOGV
:   2571

Data del DOGV
:   21-08-1995

Secció del DOGV
:   DISPOSICIONS GENERALS

Número del document
:   1995/835852


Data del document
:   18-04-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 18 d'abril de 1995, de la Conselleria d'Educació i Ciència, per la qual es modifica l'autorització a determinats centres docents privats per canvi de titularitat.  
Vistos els expedients incoats a instància dels titulars dels centres docents privats que s'allisten en l'annex, per les quals sol·liciten la modificació de l'autorització, per canvi de titularitat dels centres.  
Atès que en cada expedient s'ha aportat document públic atorgat davant notari on es fan constar la cessió i l'acceptació de la titularitat, així com la subrogació del nou titular en tots els drets i obligacions que el centre puga tenir contrets amb la Conselleria d'Educació i Ciència.  
Atès que els nous titulars declaren no trobar-se en cap dels supòsits relacionats a l'article 3er del Reial Decret 332/1992, de 3 d'abril, que els impediria ser titulars de centres docents privats.  
Atès que els expedients han estat tramitats per les direccions territorials corresponents i que aquestes, a la vista dels informes favorables de la Unitat d'Inspecció Educativa, eleven propostes favorables al que se sol·licita.  
Vist el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris, l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de gener 1993), sobre procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Modificar l'autorització, per canvi de titularitat, dels centres docents privats que es relacionen en l'annex en els termes que s'hi especifiquen.  
Segon  
D'acord amb el que es disposa a l'apartat vint-i-tres de l'Ordre de 29 de desembre de 1992, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre que en l'annex s'especifica com a concertat, introduint-ne les modificacions que per aquesta ordre s'acorden. A tal fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a què fa referència aquesta ordre.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho al conseller d'Educació i Ciència, tal com exigeix l'article 110.3 de la Llei 30/1992.  
València, 18 d'abril de 1995  
El conseller d'Educació i Ciència,  
JOAN ROMERO I GONZáLEZ  
ANNEX  
Centre: Agrupació Pedagógica Montortal (centre concertat).  
Domicili: C/ AlcaÑiz, 9.  
Localitat: València.  
Província: València.  
Codi: 39217702.  
Anteriors cotitulars: Josefa Rodríguez Ausejo, Desamparados Aloy i J. Galdón  
La cotitular Josefa Rodríguez Ausejo cedeix els seus drets i obligacions a María Rosa Garay Almonacid.  
Nous titulars: María Rosa Garay Almonacid, Desamparados Aloy i J. Galdón.  
Centre: Academia Didáctica.  
Domicili: C/ Mayor, 82, Complejo San Agustín.  
Localitat: Castelló de la Plana.  
Província: Castelló de la Plana.  
Codi: 74019208.  
Anterior titular: Domingo Gil Fabregat.  
Nou titular: Centro de Formación Profesional Didáctica, SL.


Còpia Permalink ELI